ประกาศกระทรวงการคลังออกตามความในกฎกระทรวงฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงินพุทธศักราช๒๔๘๕[๑] อาศัยอำนาจตามความในข้อ ๑๖ ข้อ ๑๗ ข้อ ๒๒ ข้อ ๒๓ และข้อ ๒๕ แห่งกฎกระทรวงฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ รัฐมนตรีว่าการกระทรวงการคลังออกประกาศเป็นคำสั่งทั่วไปไว้ ดังต่อไปนี้ข้อ ๑ให้ยกเลิกความในข้อ ๙ แห่งประกาศกระทรวงการคลัง ออกตามความในกฎกระทรวงฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช๒๔๘๕ ลงวันที่ ๒๕ พฤษภาคม ๒๕๐๒ ซึ่งแก้ไขเพิ่มเติมโดยประกาศกระทรวงการคลังออกตามความในกฎกระทรวงฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ ลงวันที่ ๒๘พฤศจิกายน ๒๕๒๒ และให้ใช้ความต่อไปนี้แทนข้อ ๙ การส่งออกนอกประเทศซึ่งของตามเงื่อนไขต่อไปนี้ไม่อยู่ในบังคับข้อ๑๖ แห่งกฎกระทรวง(๑) ของที่ส่งออกแต่ละครั้งมีมูลค่าไม่เกินห้าหมื่นบาท(๒) ของดังต่อไปนี้มีมูลค่าไม่จำกัด คือ(ก) ฟิล์มภาพยนตร์ข่าวและเหตุการณ์ต่าง ๆซึ่งส่งออกทางอากาศยาน(ข) แถบบันทึกภาพและเสียงที่ได้บันทึกแล้วซึ่งส่งออกทางอากาศยาน(ค) ของที่จำหน่ายในร้านค้าปลอดอากรซึ่งผู้เดินทางไปต่างประเทศผู้เดินทางผ่านหรือผู้ที่เข้ามาในราชอาณาจักรชั่วระยะเวลาที่กำหนดในตั๋วเดินทางไปกลับหรือตั๋วเดินทางผ่าน แล้วแต่กรณี นำติดตัวออกไป(ง) ของ รวมตลอดถึง เพชรพลอย เครื่องรูปพรรณทองคำและเครื่องรูปพรรณทองคำขาวที่ผู้เดินทางผ่านหรือผู้ที่เข้ามาในราชอาณาจักรชั่วระยะเวลาที่กำหนดในตั๋วเดินทางไปกลับหรือตั๋วเดินทางผ่านแล้วแต่กรณี นำติดตัวออกไปข้อ ๒ให้ยกเลิกความในข้อ ๑๑ และข้อ ๑๒ แห่งประกาศกฎกระทรวงการคลัง ออกตามความในกฎกระทรวงฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ ลงวันที่ ๒๕ พฤษภาคม ๒๕๐๒ซึ่งแก้ไขเพิ่มเติมโดยประกาศกระทรวงการคลัง ออกตามความในกฎกระทรวง ฉบับที่ ๑๓ (พ.ศ.๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ ลงวันที่๒๕ พฤษภาคม ๒๕๒๖ และให้ใช้ความต่อไปนี้แทนข้อ ๑๑การนำเข้ามาในประเทศซึ่งของตามเงื่อนไขต่อไปนี้ไม่อยู่ในบังคับข้อ ๒๑และข้อ ๒๒ แห่งกฎกระทรวง(๑) ของที่นำเข้าแต่ละครั้งมีมูลค่าไม่เกินห้าหมื่นบาท(๒) ของดังต่อไปนี้มีมูลค่าไม่จำกัด คือ(ก) ยุทธภัณฑ์ซึ่งทางการกระทรวงกลาโหมนำเข้า(ข)ของที่นำเข้ามาเพื่อบริการคนโดยสารบนเครื่องบินซึ่งบริษัทการบินเป็นผู้นำเข้าทางอากาศยาน(ค) หนังสือพิมพ์รายวัน รายคาบ รายปักษ์และหนังสือพิมพ์ภาพข่าว ซึ่งนำเข้าทางอากาศยาน(ง) ฟิล์มภาพยนต์ข่าวและเหตุการณ์ต่าง ๆซึ่งนำเข้าทางอากาศยาน(จ) ภาชนะหรือสิ่งอื่นใดสำหรับใช้บรรจุของทุกชนิดที่ว่างเปล่า นำเข้ามาเพื่อบรรจุสิ่งของส่งออกหรือที่ได้ใช้บรรจุของส่งออกไปแล้วนำกลับเข้ามาหรือที่ได้ใช้บรรจุของเข้ามาแล้วจะส่งกลับออกไปภายหลังรวมตลอดทั้งแกนเปล่าด้วย(ฉ) ของที่นำเข้ามาโดยไม่มีการชำระเงินและจะส่งกลับคืนออกไปภายในระยะเวลาที่ทำสัญญาไว้กับกรมศุลกากร(ช)ของที่ส่งออกไปจำหน่ายยังต่างประเทศและนำกลับเข้ามาเพื่อซ่อมแซมโดยไม่มีค่าตอบแทนการซ่อมแซม(ซ) ของที่นำเข้ามาเพื่อบริจาคหรือช่วยเหลือในรูปให้เปล่าแก่ส่วนราชการองค์การรัฐบาล รัฐวิสาหกิจ สภากาชาดไทย โรงพยาบาล สถาบันการศึกษา หรือมูลนิธิ(ฌ) ของนอกจากที่มีประกาศ หรือคำสั่งกำหนดไว้โดยเฉพาะซึ่งผู้เดินทางผ่านหรือผู้ที่เข้ามาในราชอาณาจักรชั่วระยะเวลาที่กำหนดในตั๋วเดินทางไปกลับหรือตั๋วเดินทางผ่านแล้วแต่กรณี นำติดตัวเข้ามาข้อ ๑๒ การส่งออกซึ่งของตามที่กำหนดในข้อ ๖ ข้อ ๙ (๑) หรือการนำเข้าซึ่งของตามที่กำหนดใน ข้อ ๑๑ (๑) และ (๒) (จ) (ฉ)(ช) (ซ) ผู้ส่งของออกหรือผู้นำของเข้า แล้วแต่กรณีจะต้องแจ้งรายการตามแบบที่กำหนดว่าด้วยของที่ส่งออกหรือนำเข้า ราคาของ วิธีชำระเงินค่าของเงินตราต่างประเทศ หรือเงินตราที่ใช้ หรือจะใช้ชำระค่าของนั้นต่อเจ้าพนักงานผ่านพนักงานเจ้าหน้าที่ศุลกากรในขณะยื่นใบขนสินค้าประกาศ ณ วันที่ ๖ มีนาคม ๒๕๓๐สุธีสิงห์เสน่ห์รัฐมนตรีว่าการกระทรวงการคลังพรพิมล/แก้ไข๑๑ กรกฎาคม ๒๕๔๔โชติกานต์/ปรับปรุง๒๒ มิถุนายน ๒๕๖๑[๑] ราชกิจจานุเบกษา เล่ม ๑๐๔/ตอนที่ ๗๒/หน้า ๒๖๑๑/๑๖ เมษายน๒๕๓๐